नहीं मिला आसरा, खुले आसमान में बीत रही दो परिवार की रात
90 साल से हम लोग इस मकान में रह रहे हैं। मेरा बचपना यहीं गुजरा। सुहागन भी इसी घर में बनी। अच्छे और बुरे दिन यहीं गुजरे हैं। एक पल में घर से बाहर कर दिया। समझ में नहीं आता अब कहां जाऊं, किसे पीड़ा बताऊं।
कलेक्टर, एसपी के पास गुहार के लिए गई। लेकिन किसी ने सुनवाई नहीं की। एक घर ही सहारा था यह भी छिन गया। यह कहना है कौशल्या बाई का। जिन्हें कोर्ट के आदेश पर गुरुवार को पुलिस ने घर से बेदखल कर दिया है। दरअसल सिंधी कॉलोनी निवासी मुरारीलाल अग्रवाल ने कोर्ट में सिंधी कॉलोनी निवासी शारदबाई और कौशल्याबाई के मकान पर स्वयं का दावा लगा रखा था। इस मामले में कोर्ट ने मकान खाली कराने का निर्देश दिया था। दोनों परिवार मकान से बेदखल होने के बाद दो दिन से रात सड़क पर बीत रही है। सड़क पर ही भोजन बनाकर बच्चों को और भाई को भोजन खिला रही हैं। तेज धूप में दिन गुजर रहा है। शारदा बाई ने बताया किराये के मकान में भी जाए तो कैसे। पर्याप्त रुपए नहीं है।
बरसों पुराने मकान से बेदखल होने के बाद रोड ही बना इनका आशियाना।
hin_Deva hin_Deva hin_Deva hin_Deva